
Text rozhodnutia
Súd: Krajský súd Košice Spisová značka: 7Cbi/1/2015 Identifikačné číslo súdneho spisu: 7015201372 Dátum vydania rozhodnutia: 18. 05. 2016 Meno a priezvisko sudcu, VSÚ: JUDr. Janka Kočišová ECLI: ECLI:SK:KSKE:2016:7015201372.1 ROZSUDOK V MENE SLOVENSKEJ REPUBLIKY Krajský súd v Košiciach samosudkyňou JUDr. Jankou Kočišovou v právnej veci žalobcu: I. republika - J. súd v D., S. N., U. XX, D. 1, IČO: XXX XXX, proti žalovanému: JUDr. N. R., H. XX, N., správca konkurznej podstaty úpadcu C. K. - I., súkromný podnikateľ, N. 8, N., IČO: XX XXX XXX o určenie právneho dôvodu, výšky a poradia pohľadávky v sume 877,78 eur takto r o z h o d o l : Vykonateľná pohľadávka žalobcu ako exekučný titul - rozsudok Okresného súdu Prešov zo dňa 14.1.1994, č.k. 11C 266/93-16, prihlásená do konkurzu vedeného pod sp.zn. K 24/93 ako pohľadávka 2. triedy v sume 877,78 eur, je po práve prihlásenou pohľadávkou podľa ustanovenia § 25 ods. 1 Zb. o konkurze a vyrovnaní v znení neskorších predpisov. Žalovaný je p o v i n n ý nahradiť štátu trovy konania vo výške 99,50 eur na účet Krajského súdu v Košiciach č. ú. I XXXX XXXX XXXX XXXX XXXX, VS: 8942005557, ŠS: 8051166616, KS: 0999 do troch dní od právoplatnosti rozsudku. o d ô v o d n e n i e : Žalobca sa svojim návrhom domáhal, aby súd rozhodol tak, že vykonateľná pohľadávka žalobcu ako exekučný titul - rozsudok Okresného súdu Prešov zo dňa 14.1.1994 č.k. 11C 266/93-16, prihlásená to konkurzu vedeného pod sp. zn. K 24/ 93 ako pohľadávka 2. triedy v sume 877,78 eur, je po práve prihlásenou pohľadávkou podľa ust. § 25 ods. 1 Zákona o konkurze a vyrovnaní v znení neskorších predpisov. Uviedol, že Krajský súd v Košiciach uznesením z 31.3.1994 sp. zn. K 24/93 vyhlásil konkurz na majetok dlžníka C. K. - I., súkromný podnikateľ, N. 8, N.. Prihláškou zo 6.12.2004 žalobca prihlásil vykonateľnú pohľadávku 877,78 eur podľa ust. § 20 zák. č. 328/1991 Zb. a zaslal exekučný titul - rozsudok Okresného súdu Prešov zo 14.1.1994 č.k. 11C 266/93-16. Správca konkurznej podstaty prihlásenú pohľadávku poprel z dôvodu, že nárok vznikol v marci 1994 a uplatnený bol po 10-ročnej premlčacej lehote. Krajský súd v Košiciach ho výzvou z 10.11.2015 vyzval na podanie žaloby, aj keď ide o vykonateľnú pohľadávku. Citoval ust. § 20 ods. 1, 2, § 23 ods. 2 ZKV a § 112 zák. č. 40/1964 Zb., § 6 ods. 3 zák. č. 65/2001 a uviedol, že predmetom žaloby je popretá pohľadávka, ktorá mu vznikla z nezaplatenia súdneho poplatku, na ktorý bol zaviazaný úpadca. Pohľadávka vyplýva z rozsudku Okresného súdu Prešov, ktorý nadobudol právoplatnosť 26.3.1994 a vykonateľnosť 30.3.1994. Súdna pohľadávka nebola zaplatená v ustanovenej lehote, Okresný súd Prešov v súlade s § 3, 4 zák. č. 65/2001 Z.z. previedol pohľadávku na Krajský súd v Bratislave, justičnú pokladnicu. Premlčacia doba na vymoženie pohľadávky začala plynúť 27.3.1994. Konanie o výkon rozhodnutia bolo začaté 15.12.2003, t.j. dňom prevodu pohľadávky na Krajský súd v Bratislave, justičnú pokladnicu. Táto skutočnosť má za následok spočívanie lehoty pre premlčanie pohľadávok, t.j. premlčacia doba od 15.12.2003 neplynie. Žalovaný vo vyjadrení k návrhu uviedol, že vzhľadom na objasnenie časových okamihov postúpenia prihlásenej pohľadávky z Okresného súdu Prešov na Krajský súd v Bratislave, justičnú pokladnicu, ktorým bol začatý nútený výkon rozhodnutia, správca už nemá pochybnosť o tejto prihlásenej pohľadávke a považuje ju za nespornú. Vzhľadom na tieto skutočnosti uznáva nárok uplatnený žalobou. Podľa § 153a ods. 1 O.s.p. ak počas konania žalovaný uzná pred súdom nárok uplatnený žalobou alebo jeho základ alebo ak sa žalobca vzdá pred súdom svojho nároku, súd rozhodne rozsudkom na základe uznania alebo vzdania sa nároku. Podľa § 153a ods. 4 O.s.p. rozsudkom na základe uznania alebo vzdania sa nároku rozhoduje súd bez nariadenia pojednávania. Žalovaný počas konania žalobou uplatnený nárok uznal, súd preto s poukazom na citované ustanovenia Občianskeho súdneho poriadku vyhlásil rozsudok a rozhodol, že vykonateľná pohľadávka žalobcu ako exekučný titul - rozsudok Okresného súdu Prešov zo dňa 14.1.1994 č.k. 11C 266/93-16, prihlásená do konkurzu vedeného pod sp. zn. K 24/93 ako pohľadávka 2. triedy v sume 877,78 eur, je po práve prihlásenou pohľadávkou podľa ust. § 25 ods. 1 Zákona o konkurze a vyrovnaní v znení neskorších predpisov. Krajský súd v Košiciach vyzval žalobcu výzvou z 10.11.2015 na podanie žaloby, preto týmto rozsudkom o nej rozhodol. O trovách konania súd rozhodol podľa § 142 ods. 1 O.s.p. a keďže žalobca je zo zákona oslobodený od platenia súdneho poplatku, zaviazal žalovaného zaplatiť súdny poplatok za návrh vo výške 99,50 eur štátu, na účet Krajského súdu v Košiciach č. ú. I XXXX XXXX XXXX XXXX XXXX, VS: 8942005557, ŠS: 8051166616, KS: 0999 do troch dní od právoplatnosti rozsudku. Poučenie: Proti rozsudku odvolanie nie je prípustné okrem výroku o náhrade trov konania, proti ktorému je možné podať odvolanie do 15 dní od doručenia rozsudku na Krajský súd v Košiciach, v ktorom popri všeobecných náležitostiach (§ 42 ods. 3 O.s.p.) je potrebné uviesť, proti ktorému rozhodnutiu smeruje, v akom rozsahu sa napáda, v čom sa rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7015201372.1 (dáta aktuálne k 11. 11. 2026). Záväzné je znenie zverejnené súdom.




